กรณีที่เราผ่าตัดนิ่วในถุงน้ำดี โดยวิธีส่องกล้อง เราควรพักฟื้นในช่วงระยะเวลากี่วันคะหลังจากผ่าตัดแล้ว
สวัสดีค่ะ การผ่าตัดส่องกล้องเป็นการผ่าตัดเล็ก จะมีแผลเล็กๆที่หน้าท้องประมาณ 3-4 แผลเท่านั้น การพักฟื้นจึงค่อนข้างเร็วกว่าการผ่าตัดหน้าท้องแบบที่ใช้ดั้งเดิมหลังผ่าตัดส่องกล้องทั่วไปจะใช้เวลาฟื้นตัวไม่เกิน 1 อาทิตย์ค่ะ ซึ่งในระหว่าง 1 อาทิตย์แรกควรงดการออกแรงหนัก งดการมีเพศสัมพันธ์ ยังไม่ขยับเยอะจนเกินไป หากเลย 1 อาทิตย์แรกไปแล้ว อาการเริ่มทุเลาลง แผลติดกันดี ตัดไหมเรียบร้อย สามารถทำกิจวัตรประจำวันได้ใกล้เคียงคนปกติทุกอย่าง สามารถเดินทาง ขับรถไปไหนมาไหนเองได้ เดินได้เท่าที่ไม่ทำให้ปวดหรือตึงหน้าท้องจนเกินไป กินยาแก้ปวดได้ทุก 4-6 ชั่วโมงถ้าปวดมากและหากเจ็บบริเวณแผลมาก ท้องอืด ท้องตึง มีไข้ ควรกลับไปพบแพทย์